Los Serrans

Los Serrans (Los Serranos en castellano, Els Serrans en catalán) ye una comarca valenciana de l'interior y montanyosa, con capital en Chelva. Cheografía La comarca de Los Serrans ye travesada por lo río Guadalaviar u Blanco de nord-ueste a sud-este. En la marguin dreita se troban la sierra de Mira y la Sierra de Negret. En la marguin ezquierda se troban cualques sierras de lo macizo de Chabalambre. Mugas Muga a l'ueste con Castiella-La Mancha, a lo norte con Aragón, a l'este con l'Alto Palancia y lo Campo de Turia, a lo sud con la Foya de Bunyol y a lo sud-ueste con la Plana d'Utiel. Parla Ye una comarca castellanoparlant a on se charra lo churro, variedat de lo castellano con mas substrato aragonés que la parla baturra y un adstrato catalán. Historia Antes de la Reconquiesta bi heba un reino taifa, la Taifa d'Alpuent. Lo 2 d'agosto de 1237 Chaime I atorgó a Pero Ferrández d'Azagra la sinyoría de Chelva, que incluiba los termins actuals de Chelva, Calles, Domenyo, Sinarcas, Tueixa, Benaixep y Figueruelas. En lo Repartiment de lo Reino de Valencia se puet leyer: Esta comarca fue repoblada por aragoneses. En lo sieglo XVI Cheronimo Zurita se refiere a lo conchunto de las localidaz en poder de lo vizconte de Chelva como Val de Chelva.